Κυλλήνιος κόλπος

Ο Κυλλήνιος κόλπος είναι κόλπος της Πελοποννήσου στα βορειοδυτικά της. Είναι ένας από τους τρεις κόλπους της Ηλείας και όρια του είναι το ακρωτήριο της Κυλλήνης στην ομώνυμη χερσόνησο στα νότια και το ακρωτήριο Άραξος στα βόρεια. Το μεγαλύτερο τμήμα του διοικητικά ανήκει στον Νομό Ηλείας και ένα μικρό τμήμα του στον Νομό Αχαΐας.

Η ονομασία του κόλπου, από την αρχαιότητα κιόλας, προέρχεται από την Κυλλήνη. Κατά την αρχαιότητα στον κόλπο ήταν οι εκβολές του Πηνειού πριν οι προσχώσεις αλλάξουν την κοίτη του και αφήσουν στην θέση του έλη και ρηχές λίμνεςΜυρσίνη Ηλείας, ιστορικά στοιχεία. 

Επίσης στον Κυλλήνιο βρίσκονται μερικοί σημαντικοί υδροβιότοποι της Ελλάδας, όπως η Λιμνοθάλασσα Κοτυχίου, η Λίμνη Λάμια, το Δάσος Στροφυλιάς και τα Ιαματικά λουτρά Υρμίνης. Οι ακτές του κόλπου αποτελούν περιοχή ωοτοκίας της θαλάσσιας χελώνας καρέτα καρέταΣύλλογος Αρχέρων, Πράσινη χελώνα . 

Στην περιοχή υπάρχουν αρκετές δημοφιλείς παραλίες, όπως η Καλόγρια και το Γιανισκάρι στην Αχαΐα, το Κουνουπέλι, το Κουνουπελάκι, τα Μπρίνια και η παραλία Κυλλήνης στην Ηλεία κ.λπ. 

 Παραπομπές 

Κατηγορία:Γεωγραφία της Ηλείας
Κατηγορία:Κόλποι της Αχαΐας
Κατηγορία:Κόλποι της Ηλείας
Κατηγορία:Κόλποι της Δυτικής Ελλάδας
Κατηγορία:Κόλποι της Ελλάδας
Κατηγορία:Εθνικό Πάρκο υγροτόπων Κοτυχίου Στροφυλιάς